SN, FOTO: CROPIX

Hajduk je posljednji put u HNL-u poražen još 31. kolovoza prošle godine u Osijeku. U čak 15 prvenstvenih susreta zaredom Bijeli su uspjeli uzeti barem jedan bod ili pobijediti. Je li to klupski rekord? Rekord je u jednom prvenstvu, ali nije u sveukupnoj seriji.Kombinirano u sezonama 1994/95. i 1995/96., od veljače do kraja rujna 1995. godine uspio je Hajduk s Katalinićem na klupi nanizati rekordnu seriju od 21 utakmice bez poraza. U sezoni 1994/95. serija je imala 14, a u sljedećeoj sezoni još sedam utakmica prekinutih porazom od Dinama u Maksimiru.Posljednjih sezona najdulji niz ostvario je Stanko Poklepović sa 20 utakmica bez poraza. U sezoni 2009/10. počeo je Poklepović seriju nakon poraza od Lokomotive u Zagrebu.Od Lokomotive u ožujku 2010. do Cibalije u Vinkovcima krajem listopada, u tih sedam mjeseci Hajduk je odigrao 20 utakmica bez poraza. U sezoni 2009/10. bilo ih je devet, a onda u sljedećoj još 11.Na dobrom je putu bio i Ante Miše u sezoni 2008/09. kada je nanizao 12 utakmica bez poraza. Preuzeo je momčad nakon ostavke Vučevića uslijed neuspjeha u Zadru (0:1) krajem listopada 2008. godine.Miše je dobio devet u seriji, imao je 12 utakmica bez poraza, a onda ga je presjekao Osijek (0:1) u sunčanoj travanjskoj nedjelji Gradskog vrta te 2009.